ดื่มน้ำอัดลมผสมเครื่องดื่มชูกำลัง ไม่ทำให้แท้ง แต่ดื่มมากเสี่ยงอ้วน นอนไม่หลับ
?นายแพทย์สุวรรณชัย วัฒนายิ่งเจริญชัย อธิบดีกรมอนามัย กล่าวว่า จากที่มีคนบางส่วนเข้าใจและแชร์ข้อมูลกันว่า หากดื่มน้ำอัดลมผสมเครื่องดื่มชูกำลัง จะทำให้แท้งลูกได้เองนั้น ไม่ใช่ข้อมูลที่ถูกต้อง เนื่องจากการดื่มน้ำอัดลมร่วมกับเครื่องดื่มชูกำลัง ไม่สามารถยุติการตั้งครรภ์ได้ แต่จะส่งผลต่อร่างกาย หากดื่มน้ำอัดลมมากอาจทำให้ได้รับน้ำตาลมากเกินไป นำไปสู่โรคอ้วนได้ ส่วนเครื่องดื่มชูกำลัง ถ้าดื่มมากเกินไป ร่างกายจะได้รับปริมาณคาเฟอีนเกินขนาด ส่งผลให้เกิดอาการนอนไม่หลับ กระสับกระส่ายและหัวใจเต้นเร็วได้สำหรับวัยรุ่นที่ตั้งครรภ์ไม่พร้อมสามารถปรึกษาออนไลน์ เพื่อหาทางออกแก้ปัญหา ได้ตามช่องทางต่างๆ ทั้ง RSA ออนไลน์ทางเว็ปไซต์ https://abortion.rsatha.org สถานบริการปรึกษาท้องไม่พร้อม www.rsathai.org หรือโทรปรึกษาได้ที่ สายด่วนปรึกษาเอดส์และท้องไม่พร้อม  โทร. 1663 ให้บริการทุกวัน ตั้งแต่เวลา 09.00 น.- 21.00 น. หรือ สามารถทักแชทเฟซบุ๊กแฟนเพจ 1663 ซึ่งให้บริการทุกวัน วันละ 4 รอบ ได้แก่ รอบที่ 1 เวลา 08.00 น.- 10.00 น. รอบที่ 2 เวลา 12.00 น.- 14.00 น. รอบที่ 3 เวลา 17.00 น.- 19.00 น. และรอบที่ 4 เวลา 21.00 น.- 23.00 น.ปัจจุบันการยุติการตั้งครรภ์ที่ปลอดภัย ตามที่องค์การอนามัยโลกแนะนำสามารถทำได้ 2 วิธีคือ วิธีการใช้ยายุติการตั้งครรภ์และวิธีการยุติการตั้งครรภ์ทางศัลยกรรม ถือเป็นวิธีการยุติการตั้งครรภ์ที่ปลอดภัย